**Roope Elimäki** (s. 18. kesäkuuta 1993 Luumäki) on suomalainen jääkiekkoilija, joka pelaa Mestis-joukkue Kiekko-Espoossa. Hän on pelipaikaltaan keskushyökkääjä, mutta Elimäki osaa pelata myös laidassa.

Ura
---

Elimäki on Valkealan Kiekon kasvatti. Hän siirtyi 15-vuotiaana KooKoohon kaudeksi 2008–2009, jolloin Elimäki toimi seuran C-nuorten kapteenina. Hän voitti C-nuorten I-divisioonan runkosarjassa KooKoon sisäisen piste-, maali- ja syöttöpörssin tehoilla 22+30=52. SM-karsinnoissa Elimäki oli joukkueen paras syöttäjä ja jakoi sisäisen pistepörssin voiton Jussimatti Jaskarin kanssa tehoilla 2+8=10. Kaudeksi 2009–2010 hän siirtyi Kiekkoreippaan B-nuoriin ja kaudella 2010–2011 Elimäen ura jatkui Pelicansissa. Kaudella 2011–2012 hän nousi seuran A-nuorten varakapteeniksi ja kaudella 2012–2013 kapteeniksi. Elimäki oli jälkimmäisellä kaudella Pelicansin paras pistemies, maalintekijä ja syöttäjä tehoilla 21+28=49, joilla hän sijoittui koko A-nuorten SM-liigan pistepörssissä neljänneksi. Elimäki voitti myös joukkueensa sisäisen tehotilaston lukemalla +13.

Kesäkuussa 2013 Elimäki solmi juniorisopimuksen Pelicansin SM-liigajoukkueen kanssa. Hän pelasi joukkueessa harjoitusotteluita, mutta ei kuitenkaan tehnyt kaudella 2013–2014 vielä liigadebyyttiään. Elimäki debytoi kuitenkin miesten peleissä pelattuaan viisi ottelua lainalla Mestis-joukkue Heinolan Peliitoissa tehopistein 1+1=2. Kaudeksi 2014–2015 hän siirtyi joukkueeseen vuoden mittaisella Mestis-sopimuksella. Elimäen tulokaskausi siellä toi 43 runkosarjaottelussa tehot 12+11=23. Hän oli Peliittojen kolmanneksi paras maalintekijä ja voitti joukkueen sisäisen tehotilaston lukemalla +1.

Kesällä 2015 Elimäki harjoitteli Peliittojen ohella myös Pelicansin SM-liigajoukkueen mukana. Hänet nostettiin uransa ensimmäiseen liigaotteluun jo runkosarjan 2015–2016 avauskierroksella 11. syyskuuta 2015 vieraissa Hämeenlinnan Pallokerhoa vastaan. Elimäki merkittiin Pelicansin kolmosketjun oikeaan laitaan Henri Heinon ja Juhani Tyrväisen viereen. Hän sai ottelussa jääaikaa 7.19 minuuttia. Liigauransa avausmaalin Elimäki teki 2. joulukuuta 2015 vieraissa Espoo Bluesia vastaan. Hän pelasi SM-liigassa kauden aikana kaikkiaan 14 runkosarjaottelua tehopistein 1+1=2. Elimäki pelasi suurimman osan kaudestaan kuitenkin Peliitoissa, joiden paras pistemies ja syöttäjä hän oli tehoilla 8+20=28.

Huhtikuussa 2016 Elimäki teki 1+1-vuotisen SM-liigasopimuksen Pelicansin kanssa. Kausi 2016–2017 oli hänelle varsinainen tulokaskausi SM-liigassa, joka toi Elimäelle 49 runkosarja- ja kahdessa playoff-ottelussa tehot 7+4=11. Huhtikuussa 2017 Pelicans käytti hänen sopimuksessaan olleen option ja teki vuoden mittaisen jatkosopimuksen Elimäen kanssa. Tammikuussa 2018 hän teki joukkueen kanssa taas vuoden mittaisen jatkosopimuksen.

Kauden 2018–2019 kynnyksellä, syyskuussa 2018 Elimäki jäi Pelicansista sivuun henkilökohtaisten syiden vuoksi. Hän palasi kaukaloihin marraskuussa ja haki pelituntumaa kuuden ottelun verran Peliittojen Mestis-joukkueesta ennen paluutaan Pelicansin vahvuuteen joulukuussa. Kaudella 2019–2020 Elimäki teki SM-liigan yhden kauden piste-ennätyksensä tehoilla 8+4=12. Hän pelasi kauden aikana myös neljä ottelua lainalla Peliitoissa.

Tammikuussa 2021 Elimäki siirtyi loppukauden 2020–2021 kattavalla sopimuksella Ruotsin kolmanneksi korkeimmalle sarjatasolle HockeyEttan-joukkue Nybro Vikings IF:ään oltuaan alkukauden ilman sopimusta.

Kaudeksi 2021–2022 Elimäki palasi Mestikseen ja siirtyi vuoden mittaisella sopimuksella Kiekko-Vantaan riveihin. Hänet nimettiin joukkueen varakapteeniksi. Elimäki oli tehoilla 12+22=34 Kiekko-Vantaan paras syöttäjä Kristjan Komben kanssa ja toiseksi paras pistemies Joni Piipposen jälkeen. Helmikuussa 2022 hän teki seuran kanssa vuoden mittaisen jatkosopimuksen. Kaudeksi 2022–2023 Elimäki nimettiin Kiekko-Vantaan kapteeniksi. Hän oli joukkueen neljänneksi paras pistemies tehoilla 14+19=33.

Elokuussa 2023 Elimäki siirtyi jatkamaan Mestis-pelejään ottelukohtaisella sopimuksella Kiekko-Espooseen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Pelicans | A-SM | 30 | 3 | 1 | 4 | 4 | – | – | – | – | – |
| 2011–2012 | Pelicans **(A)** | A-SM | 48 | 10 | 14 | 24 | 32 | – | – | – | – | – |
| 2012–2013 | Pelicans **(C)** | A-SM | 48 | 21 | 28 | 49 | 30 | – | – | – | – | – |
| 2013–2014 | Pelicans | A-SM | 38 | 16 | 18 | 34 | 6 | 12 | 4 | 3 | 7 | 0 |
|  | Peliitat | Mestis | 5 | 1 | 1 | 2 | 2 | – | – | – | – | – |
| 2014–2015 | Peliitat | Mestis | 43 | 12 | 11 | 23 | 18 | – | – | – | – | – |
| 2015–2016 | Peliitat | Mestis | 39 | 8 | 20 | 28 | 6 | – | – | – | – | – |
|  | Pelicans | SM-liiga | 14 | 1 | 1 | 2 | 0 | – | – | – | – | – |
| 2016–2017 | Pelicans | SM-liiga | 49 | 7 | 4 | 11 | 12 | 2 | 0 | 0 | 0 | 2 |
|  | Peliitat | Mestis | 5 | 2 | 2 | 4 | 0 | – | – | – | – | – |
| 2017–2018 | Pelicans | SM-liiga | 49 | 3 | 4 | 7 | 6 | 3 | 0 | 1 | 1 | 0 |
| 2018–2019 | Pelicans | SM-liiga | 17 | 3 | 0 | 3 | 6 | 3 | 0 | 0 | 0 | 0 |
|  | Peliitat | Mestis | 8 | 1 | 1 | 2 | 2 | – | – | – | – | – |
| 2019–2020 | Pelicans | SM-liiga | 42 | 8 | 4 | 12 | 30 | – | – | – | – | – |
|  | Peliitat | Mestis | 4 | 0 | 2 | 2 | 16 | – | – | – | – | – |
| 2020–2021 | Nybro Vikings IF | HockeyEttan | 13 | 3 | 1 | 4 | 12 | 10 | 4 | 7 | 11 | 2 |
| 2021–2022 | Kiekko-Vantaa **(A)** | Mestis | 44 | 12 | 22 | 34 | 10 | 3 | 0 | 1 | 1 | 2 |
| 2022–2023 | Kiekko-Vantaa **(C)** | Mestis | 47 | 14 | 19 | 33 | 28 | 3 | 0 | 0 | 0 | 0 |
| 5 kautta | yhteensä | SM-liiga | 171 | 22 | 13 | 35 | 54 | 8 | 0 | 1 | 1 | 2 |
| 8 kautta | yhteensä | Mestis | 195 | 50 | 78 | 128 | 82 | 6 | 0 | 1 | 1 | 2 |

Lähteet
-------

* Roope Elimäki The Internet Hockey Databasessa (englanniksi)
* Roope Elimäki Eurohockey-sivustolla (englanniksi)
* Roope Elimäki *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Roope Elimäki *Elite Prospects*. Everysport Media Group AB.  (englanniksi)
2. ↑  Elite Prospects - KooKoo U16 *eliteprospects.com*. Everysport Media Group AB. Viitattu 16.4.2019. (englanniksi)
3. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 16.4.2019. (englanniksi)
4. ↑  Elite Prospects - Pelicans U20 *eliteprospects.com*. Everysport Media Group AB. Viitattu 16.4.2019. (englanniksi)
5. ↑  Pelicansin nuoret lupaukset sopimuksiin *pelicans.fi*.  5.6.2013. Lahden Pelicans Oy. Viitattu 25.10.2015.
6. ↑  Peliitat julkaisi sopimussekstetin *Jatkoaika.com*.  11.7.2014. Jatkoaika r.y. Viitattu 25.10.2015.
7. ↑  Elite Prospects - Peliitat *eliteprospects.com*. Everysport Media Group AB. Viitattu 16.4.2019. (englanniksi)
8. ↑  Raninen, Aatu: Matikainen marssitti Pelicansin jäälle *uusilahti.fi*.  19.4.2015. Mediatalo Esa Oy. Viitattu 25.10.2015.
9. ↑  Kokoonpanot *liiga.fi*.  11.9.2015. Jääkiekon SM-liiga Oy. Viitattu 21.4.2020.
10. ↑  Ottelutilastot *liiga.fi*.  11.9.2015. Jääkiekon SM-liiga Oy. Viitattu 25.10.2015.
11. ↑  Otteluseuranta *liiga.fi*.  2.12.2015. Jääkiekon SM-liiga Oy. Viitattu 15.3.2016.
12. ↑  Elite Prospects - Peliitat *eliteprospects.com*. Everysport Media Group AB. Viitattu 16.4.2019. (englanniksi)
13. ↑  Pelicansille jatkosopimuksia ja nuori maalivahti Helsingistä *Jatkoaika.com*.  7.4.2016. Jatkoaika r.y. Viitattu 7.4.2016.
14. ↑  Pelicansille nippu jatkajia – Juvonen jatkaa tolppien välissä *Jatkoaika.com*.  18.4.2017. Jatkoaika r.y. Viitattu 18.4.2017.
15. ↑  Pelicansille uusia jatkosopimuksia *pelicans.fi*.  17.1.2018. Lahden Pelicans Oy. Viitattu 18.1.2018.
16. ↑  Roope Elimäki sivussa määrittelemättömän ajan *pelicans.fi*.  7.9.2018. Lahden Pelicans Oy. Viitattu 16.4.2019.
17. ↑  Hoikkala, Mikael: Jantusella ja Elimäellä kauden debyytit – tässä Pelicans-miehistö Lukko-kotiotteluun *ESS.fi*.  11.12.2018. Hämeen Media Oy. Viitattu 16.4.2019.
18. ↑  Roope Elimäki klar för Vikings *hockeyettan.se*.  18.1.2021. Hockeyettan. Viitattu 7.2.2023. (ruotsiksi)
19. ↑  Seppä, Lassi: Roope Elimäki vahvistaa Kiekko-Vantaan hyökkäystä − "Tavoitteena on päästä isompiin liigoihin jossain vaiheessa takaisin" *Jatkoaika.com*.  15.7.2021. Jatkoaika r.y. Viitattu 15.7.2021.
20. ↑  Joni Piipposesta Kiekko-Vantaan kapteeni *kiekko-vantaa.fi*.  10.8.2021. Kiekko-Vantaa Hockey Oy. Viitattu 13.8.2021.
21. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 7.2.2023. (englanniksi)
22. ↑  Roope Elimäki jatkaa Kiekko-Vantaassa *kiekko-vantaa.fi*.  12.2.2022. Kiekko-Vantaa Hockey Oy. Viitattu 7.2.2023.
23. ↑  Roope Elimäestä Kiekko-Vantaan kapteeni *kiekko-vantaa.fi*.  7.6.2022. Kiekko-Vantaa Hockey Oy. Viitattu 7.2.2023.
24. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 10.12.2023. (englanniksi)
25. ↑  Mikkola, Miikka: Kiekko-Espoolle rutkasti Liiga-kokemusta – Elimäki ja Seppälä mukana "alustavasti" *Jatkoaika.com*.  18.8.2023. Jatkoaika r.y. Viitattu 10.12.2023.

Kiekko-Espoo – Mestis
1 Lampinen |
3 Keskitalo |
4 Tamminen |
8 Pylkkänen |
11 Pietilä |
12 Piipponen |
14 Kivelä |
15 Hopponen |
16 Takaveräjä |
18 Utriainen |
19 Kallionkieli |
20 Heikkinen |
21 Toivainen |
22 And |
25 Jämsen |
28 Hämäläinen |
29 Suoniemi |
30 Rimpinen |
35 Karjalainen |
37 Elimäki |
43 Niemeläinen |
47 Laakso |
55 Karlsson |
71 Jürgens |
78 Tuomaala |
82 Tolppola |
90 Koivusaari |
91 Larinmaa  

Valmentajat: Westerlund – McLean – von Hedenberg – Lehto – Kolehmainen